Amenzi mari pentru magazinele care vând energizante minorilor. La ce sume ajung sancțiunile
- Mădălina Sfrijan
- 11 martie 2024, 20:01
Magazinele care comercializează energizante minorilor riscă amenzi uriașe. După numeroase controverse legate de acest context, Președintele României a semnat decretul.
Magazinele care vând energizante minorilor vor primi amenzi mari. Măsura vine în contextul în care un număr semnificativ de tineri au fost spitalizați cu probleme cardiace, cauzate de consumul acestor băuturi. Klaus Iohannis a semnat decretul în acest sens.
Amenzi pentru agenții economici care vând energizante minorilor
Președintele României a promulgat luni mai multe legi, printre acestea numărându-se și cea care interzice vânzarea de energizante către minori. Măsura a fost luată după numeroasele cazuri în care tinerii au ajuns la spital din cauza acestor băuturi.
Astfel, agenții economici care vând energizante minorilor pot primi amenzi de până la 30.000 de lei.
Decretele semnate de Președintele României
Conform Administrației Prezidențiale, Klaus Iohannis a semnat luni, 11 martie 2024, următoarele decrete:
Decret pentru promulgarea Legii privind aprobarea Ordonanței Guvernului nr. 26/2019 pentru modificarea Legii nr. 152/1998 privind înființarea Agenției Naționale pentru Locuințe și pentru modificarea Ordonanței de urgență a Guvernului nr. 28/2013 pentru aprobarea Programului național de dezvoltare locală (PL-x 547/28.10.2019);
Decret privind promulgarea Legii pentru ratificarea Acordului dintre Guvernul României și Guvernul Republicii India privind dobândirea, pe bază de reciprocitate, a drepturilor de proprietate asupra terenurilor pentru buna funcționare a misiunilor diplomatice și oficiilor consulare, semnat la New Delhi, la 31 ianuarie 2023 (PL-x 548/03.10.2023);
Decret privind promulgarea Legii pentru aprobarea Contractului de finanțare – Autostrada A3 România – Cofinanțare aferentă Mecanismului de redresare și reziliență – dintre România și Banca Europeană de Investiții, semnat la București la 16 noiembrie 2023 și la Luxemburg la 20 noiembrie 2023 (PL-x 1/01.02.2024);
Decret privind promulgarea Legii pentru aprobarea Ordonanței de urgență a Guvernului nr. 30/2022 privind unele măsuri pentru consolidarea capacității instituționale și administrative a Ministerului Cercetării, Inovării și Digitalizării și a Autorității pentru Digitalizarea României necesare implementării componentei C7-Transformare digitală din Planul național de redresare și reziliență, precum și alte categorii de măsuri (PL-x 226/03.05.2022);
Decret pentru promulgarea Legii privind modificarea și completarea Legii nr. 61/1991 pentru sancționarea faptelor de încălcare a unor norme de conviețuire socială, a ordinii și liniștii publice (PL-x 827/27.12.2023);
Decret privind eliberarea din funcția de procuror a doamnei Popovici Rodica-Nicoleta la Parchetul de pe lângă Judecătoria Agnita, delegată în funcția de prim procuror la această unitate de parchet, având gradul profesional corespunzător parchetului de pe lângă tribunal – pensionare.
Minorii nu vor mai putea cumpăra energizante
Operatorii economici nu vor mai avea dreptul să vândă energizante minorilor. Cei care care încalcă aceste prevederi vor fi amendaţi cu sume de până la 30.000 de lei. Totodată, în cazul în care aceștia vor repeta contravențiile prevăzute de proiect, se dispune, măsura suspendării activităţii. Magazinele care încalcă această normă ar putea fi închise pentru o perioadă cuprinsă între 10 şi 30 de zile. Proiectul a fost adoptat pe 18 decembrie de Senat.